Margus Proos

Margus Proos (sündinud 21. märtsil 1962) on eesti alpinist ja ettevõtja.

Ta lõpetas aastal 1980 Tallinna 46. keskkooli ning 1985 Tallinna Polütehnilise Instituudi keemiateaduskonna puidutöötlemise tehnoloogia erialalhttps://digi.lib.ttu.ee/i/?113. Pärast lahkumist ettevõttest AS Standard 1991 aastal, rajas ta koos August Kulliga mööblitootmise ettevõtte AS Thulema."Margus Proos püsis Thulema põhiomanikuna varjus" Delfi Ärileht, 15. märts 2006 , kus ta töötas tootmis- ja arendusjuhina Alates aastast 2008 on ta OÜ Kose Vesi juhatuse liige. Ühtlasi tegutseb ta koos abikaasaga ettevõtjana aianduse alal OÜs Sadevälja ning puidust lipu- ja valgustimastide tootmiseettevõttes OÜ Puitmast. 

 Alpinism 
pisi|Margus Proos vallutas Cho Oyu 1998. aastal
Ta harrastab mägironimist 1980. aastast. Ta on tõusnud 1982. aastal Elbrusele (5642 m) Kaukasuses, 1995. aastal Mont Blancile (4809 m) Alpides ja 1997. aastal Aconcaguale (6901 m) Andides.

Ta on Mägiekspeditsioonide Klubi juhatuse liige.

 Tõusud kaheksatuhandelistele 
Ta osales Eesti esimesest Himaalaja mägiekspeditsioonist ja oli nende seas, kes jõudsid kaheksatuhandelise Cho Oyu tippu. Tipputõus toimus 11. oktoobril 1998.

2001. aastal võttis ta osa Karakorami ekspeditsioonist Broad Peakile (8051 m). Tipputõusul jõudis ta edukalt sadulale ja jätkas tõusu tipu suunas, kuid ilma halvenemise tõttu pöördus ta (nagu ka Tõivo Sarmet) vaevalt sadakond meetrit enne eeltippu tagasi.

Margus Proos osales ka eestlaste 2003. aasta Džomolungma ekspeditsioonil, kuid kukkus liustikku ületades kaheksa meetri sügavusse auku ja oli sunnitud tipputõusu katkestama.Mount Everest: Põhjanõlv ERR arhiiv

 Kõrgtõusud 
1997 – Aconcaguale (6901 m)
1998 – Cho Oyu (8188 m)
2001 – Broad Peak (jõudis kõrgusele 8021 m)
2003 – Džomolungma (jõudis kõrgusele 7070 m)

Viited

 Välislingid 
Margus Proos. magiklubi.ee

Kategooria:Eesti alpinistid
Kategooria:Tallinna Tehnikaülikooli vilistlased
Kategooria:Sündinud 1962